
2024/0308 (NLE)
Prijedlog
PROVEDBENE ODLUKE VIJEĆA
o izmjeni Provedbene odluke (EU) (ST 10161/21 INIT; ST 10161/21 ADD 1) od 13. srpnja 2021. o odobrenju ocjene plana za oporavak i otpornost Belgije
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, 
uzimajući u obzir Uredbu (EU) 2021/241 Europskog parlamenta i Vijeća od 12. veljače 2021. o uspostavi Mehanizma za oporavak i otpornost[footnoteRef:2], a posebno njezin članak 20. stavak 1., [2: 	SL L 57, 18.2.2021., str. 17.] 

uzimajući u obzir prijedlog Europske komisije,
budući da:
(1)	Nakon što je Belgija 30. travnja 2021. dostavila nacionalni plan za oporavak i otpornost, Komisija je Vijeću predložila pozitivnu ocjenu. Vijeće je Provedbenom odlukom Vijeća od 13. srpnja 2021. odobrilo pozitivnu ocjenu[footnoteRef:3]. Ta provedbena odluka Vijeća izmijenjena je 8. prosinca 2023.[footnoteRef:4] [3: 	ST 10161/21 INIT; ST 10161/21 ADD 1.]  [4: 	ST 15570/23 INIT; ST 15570/23 ADD 1.
] 

[bookmark: _Hlk182430034][bookmark: _Hlk130805569](2)	Belgija je 25. listopada 2024. Komisiji podnijela obrazloženi zahtjev za podnošenje prijedloga za izmjenu Provedbene odluke Vijeća od 13. srpnja 2021. u skladu s člankom 21. stavkom 1. Uredbe (EU) 2021/241 jer se zbog objektivnih okolnosti plan za oporavak i otpornost djelomično više ne može provesti. Na temelju toga Belgija je dostavila izmijenjeni plan za oporavak i otpornost.
Izmjene na temelju članka 21. Uredbe (EU) 2021/241 
(3)	Izmjene plana za oporavak i otpornost koje je Belgija dostavila zbog objektivnih okolnosti odnose se na 24 mjere.
[bookmark: _Hlk158894031](4)	Belgija je objasnila da su izmijenjene dvije mjere kako bi se uvele bolje alternative i ostvarila izvorna ambicioznost mjere. To se odnosi na ključne etape 18. i 20. ulaganja I-1.15: „Industrijski vrijednosni lanac za prelazak na vodik” savezne države, opis ulaganja I-1.15: Najnovije energetske tehnologije i ključne etape 186. i 187. u okviru ulaganja I-5.11: „Jačanje istraživanja i razvoja” Flamanske regije te opis ulaganja I-5.11. u okviru komponente 5.2.: Pružanje potpore gospodarskoj aktivnosti. Na temelju toga Belgija je zatražila izmjenu navedenih ključnih etapa i mjera. Nadalje, Belgija je zatražila uklanjanje ključne etape 112. u okviru ulaganja I-3.15: „Aplikacija SmartMove”, u okviru komponente 3.2.: „Prelazak na alternativne načine prijevoza” i ciljne vrijednosti 246. u okviru ulaganja I-7.25 „Infrastruktura za punjenje za autobuse” Regije glavnog grada Bruxellesa, u okviru komponente 7.4.: Mobilnost. Provedbenu odluku Vijeća od 13. srpnja 2021. trebalo bi na odgovarajući način izmijeniti.  
(5)	Belgija je nadalje zatražila da se preostala sredstva oslobođena ukidanjem ulaganja u aplikaciju Smart Move u skladu s člankom 21. Uredbe (EU) 2021/241 iskoriste za dodavanje triju novih mjera. To se odnosi na ključnu etapu 112. u okviru ulaganja I-3.15a – „Aplikacija Floya” Regije glavnog grada Bruxellesa i ulaganje I-3.15b: „Proširenje mreže kamera ANPR” Regije glavnog grada Bruxellesa u okviru ulaganja I-3F: „Alati pametne mobilnosti” Regije glavnog grada Bruxellesa, u okviru komponente 3.2. Prelazak na alternativne načine prijevoza; i ciljnu vrijednost 246. ulaganja I-3.21: „Infrastruktura za punjenje za autobuse” Regije glavnoga grada Bruxellesa, u okviru komponente 3.3.: Ozelenjivanje cestovnog prometa. Na temelju toga Belgija je zatražila dodavanje navedene ključne etape i ciljne vrijednosti. Nadalje, Belgija je zatražila da se poveća razina potrebne provedbe za dvije mjere. To se odnosi na ciljnu vrijednost 115. ulaganja I-3.17 „Ozelenjivanje autobusnog voznog parka” Regije glavnog grada Bruxellesa, u okviru komponente 3.3.: Ozelenjivanje cestovnog prometa; i ključnu etapu 212. ulaganja I-7.01 – „Poboljšani program subvencija za energiju” Regije glavnog grada Bruxellesa, u okviru komponente 7.1.: Obnova zgrada. Nadalje, Belgija je zatražila da se poveća osnovna vrijednost za ciljnu vrijednost 242. u okviru ulaganja I-7.21: „Ozelenjivanje autobusnog voznog parka” Regije glavnog grada Bruxellesa, u okviru komponente 7.4.: Mobilnost, kako bi se uzelo u obzir povećanje razine provedbe za ulaganje I-3.17. Provedbenu odluku Vijeća od 13. srpnja 2021. trebalo bi na odgovarajući način izmijeniti.  
(6)	Belgija je objasnila da je izmijenjeno 18 mjera kako bi se uvela bolja alternativa koja omogućuje da se administrativno opterećenje smanji, a ipak postignu ciljevi odgovarajućih mjera. To se odnosi na ključnu etapu 1. reforme R-1.01: „Poboljšani program subvencija za energiju” Flamanske regije, u okviru komponente 1.1.; ključnu etapu 20. ulaganja I-1.15: „Industrijski vrijednosni lanac za prelazak na vodik” savezne države; ključnu etapu 23. ulaganja I-1.16: „Industrijski vrijednosni lanac za prelazak na vodik” Flamanske regije i ključnu etapu 26. ulaganja I-1.17: „Industrijski vrijednosni lanac za prelazak na vodik” Valonske regije, u okviru komponente 1.2.: Najnovije energetske tehnologije; ključnu etapu 54. ulaganja I-2.05 „Digitalizacija SPF-a” savezne države i ključnu etapu 54.b ulaganja I-2.05[L]: „Digitalizacija SPF-a: digitalizacija postupaka upravljanja azilom i imigracijom” savezne države; ključnu etapu 63. ulaganja I-2.06 „Usluge e-zdravstva i zdravstveni podaci” savezne države i opis ulaganja I-2.06; ključnu etapu 68. ulaganja I-2.09: „Digitalizacija flamanske vlade” Flamanske regije i opis ulaganja I-2.09; ključnu etapu 78. reforme R-2.02: „E-uprava: postupak javne nabave savezne države”, u okviru komponente 2.2.: Javna uprava; opis ulaganja I-2.14: „Razvoj instituta za umjetnu inteligenciju kako bi se ta tehnologija koristila za suočavanje s društvenim izazovima” Regije glavnog grada Bruxellesa, ključne etape 91. i 93. reforme R-2.03: „Uvođenje mreže 5G – Nacionalni plan za fiksne i mobilne širokopojasne mreže – savezna i regionalna razina” te opis reforme R-2.03, u okviru komponente 2.3.: Optička vlakna, 5G i nove tehnologije; ključnu etapu 118. reforme R-3.05: „Postaje za punjenje” Regije glavnog grada Bruxellesa i opis reforme R-3.05, ključnu etapu 119. reforme R-3.04: „Postaje za punjenje” Valonske regije i opis reforme R-3.04, u okviru komponente 3.3.: Ozelenjivanje cestovnog prometa; ciljnu vrijednost 131. ulaganja I-4: „Osiguravanje digitalne opreme i informatičke infrastrukture školama” u okviru komponente 4.1.; ciljnu vrijednost 149. ulaganja I-4.11: „Digibanks” Flamanske regije i opis ulaganja I-4.11, u okviru komponente 4.2.: Osposobljavanje i zapošljavanje ranjivih skupina; ciljnu vrijednost 164. ulaganja I-5.04 „Učenje i napredovanje u karijeri” Flamanske regije, u okviru komponente 5.1.: Osposobljavanje i tržište rada; ciljnu vrijednost 197. ulaganja I-5.14: „Centar za recikliranje” Flamanske regije i opis ulaganja I-5.14, u okviru komponente 5.3.: Kružno gospodarstvo; ključnu etapu 213. ulaganja I-7.02: „Poboljšani program subvencija za energiju” Flamanske regije, u okviru komponente 7.1.: Obnova zgrada. Na temelju toga Belgija je zatražila da se uklone nepotrebne popratne informacije ili postupovni elementi koji ne doprinose ciljevima mjera, da se razjasni da se određeni elementi odnose na ciljeve ili na kontekst mjera te da se pojednostavne opisi mjera ili ključnih etapa i ciljnih vrijednosti koji uzrokuju administrativno opterećenje koje nije opravdano postizanjem ciljeva odgovarajućih mjera. Provedbenu odluku Vijeća od 13. srpnja 2021. trebalo bi na odgovarajući način izmijeniti. 
(7)	Komisija smatra da razlozi koje je Belgija navela opravdavaju izmjene na temelju članka 21. stavka 2. Uredbe (EU) 2021/241 te bi Provedbenu odluku Vijeća od 13. srpnja 2021. trebalo na odgovarajući način izmijeniti.
Ispravak administrativnih pogrešaka
(8)	U tekstu Provedbene odluke Vijeća uočeno je 50 administrativnih pogrešaka, koje se odnose na 26 ključnih etapa, 14 ciljnih vrijednosti i 33 mjere u okviru 13 komponenti. Provedbenu odluku Vijeća trebalo bi izmijeniti kako bi se ispravile te administrativne pogreške, koje ne odražavaju sadržaj plana za oporavak i otpornost podnesenog Komisiji 13. srpnja 2021., kako su ga dogovorile Komisija i Belgija. Opis reforme R-1.01: „Poboljšani program subvencija za energiju” Flamanske regije, ključne etape 13. i 14. ulaganja I-1B: „Obnova javnih zgrada” i opis ulaganja I-1B, opis ulaganja I-1.07: „Obnova javnih zgrada – lokalne vlasti i sport” Valonske regije, opis ulaganja I-1.09: „Obnova javnih zgrada – škole” francuske zajednice, ključna etapa 2. reforme R-1.02: „Poboljšani program dodjele bespovratnih sredstava za energiju Regije glavnog grada Bruxellesa”, ključne etape 6. i 7. ulaganja I-1A: „Obnova privatnih i socijalnih stanova” u okviru komponente 1.1.: Obnova; ključne etape 18., 19. i 20. ulaganja I-1.15: „Industrijski vrijednosni lanac za prelazak na vodik” savezne države i opis ulaganja I-1.15 u okviru komponente 1.2.: Najnovije energetske tehnologije; ključne etape 54.b i 55.b i naziv ulaganja I-2.05a: „Digitalizacija SPF-a”, ključne etape 57. i 58. ulaganja I-2.05: „Digitalizacija SPF-a”, ključna etapa 62. ulaganja I-2.06: „Usluge e-zdravstva i zdravstveni podaci – savezna država”, ključna etapa 79. reforme R-2.02: „E-uprava: postupak javne nabave – savezna država”, u okviru komponente 2.2.: Javna uprava; ključna etapa 93. reforme R-2.03: „Uvođenje mreže 5G – Nacionalni plan za fiksne i mobilne širokopojasne mreže – savezna i regionalna razina”, u okviru komponente 2.3.: Optička vlakna, 5G i nove tehnologije; ključna etapa 94. i ciljne vrijednosti 95. i 96. u okviru ulaganja I-3A: „Biciklistička infrastruktura” i opis ulaganja I-3A, ključna etapa 96.a i ciljna vrijednost 96.b ulaganja I-3.03b: „Biciklistička infrastruktura – Vélo Plus – savezna država”, ključna etapa 98. ulaganja I-3.04: „Biciklistička i pješačka infrastruktura – Schuman” u okviru komponente 3.1.: Biciklistička i pješačka infrastruktura; ciljne vrijednosti 100. i 101. i ključna etapa 102. ulaganja I-3B: „Poboljšanje javnog prijevoza u Valoniji” i opis ulaganja I-3B, ciljna vrijednost 107 ulaganja I-3.11.: „Kanal Albert i Trilogiport” Valonske regije i opis ulaganja I-3.11 u okviru komponente 3.2.: Prelazak na alternativne načine prijevoza; opis ulaganja I-3.17: „Ozelenjivanje autobusnog voznog parka Regije glavnog grada Bruxellesa”, opis ulaganja I-3.20: „Ozelenjivanje autobusnog voznog parka Valonske regije”, ciljne vrijednosti 114., 115. i 115.b ulaganja I-3G: „Ozelenjivanje autobusnog voznog parka” i opis ulaganja I-3G, ključna etapa 119. reforme R-3.04: „Postaje za punjenje” Valonske regije, ciljne vrijednosti 121., 122. i 123. ulaganja I-3F: „Postaje za punjenje”, u okviru komponente 3.3.: Ozelenjivanje cestovnog prometa; opis ulaganja I-4.06: „Digitalna transformacija obrazovanja” njemačke jezične zajednice, u okviru komponente 4.1.: Obrazovanje 2.0; ciljna vrijednost 166. ulaganja I-5.05: „Strategija za ponovno pokretanje tržišta rada”, ciljna vrijednost 171. ulaganja I-5.07: „Digitalno cjeloživotno učenje”, opis reforme R-5.01: „Režim kumulacije i mobilnost u sektore u kojima postoji manjak” savezne države, ključna etapa 174. reforme R-5.03: „Račun za učenje”, u okviru komponente 5.1.: Osposobljavanje i tržište rada; ključna etapa 215. ulaganja I-7.04: „Obnova socijalnih stanova – Valonska regija”, ključna etapa 216 ulaganja I-7.05: „Energetske i klimatske mjere u javnim zgradama” savezne države, ključna etapa 231. reforme R-7.04: „Ubrzavanje energetske tranzicije” Valonske regije i opis reforme R-7.04 u okviru komponente 7.1.: Obnova zgrada; naziv ulaganja I-7.14: „Poziv na donošenje klimatskih mjera u poljoprivredi” Flamanske regije, u okviru komponente 7.2.: Nove energetske tehnologije u nastajanju; ključna etapa 239. ulaganja I-7.20: „Otok energije na moru” savezne države, podnaslov U.3. Opis reformi i ulaganja za zajam i podnaslov U.4. Ključne etape, ciljne vrijednosti, pokazatelji i vremenski raspored za praćenje i provedbu zajma, u okviru komponente 7.3.: Energija iz obnovljivih izvora; ključna etapa 248. ulaganja I-5.18: „SMELD – savezna država”, u okviru komponente 5.2.: Pružanje potpore gospodarskoj aktivnosti. Ti ispravci ne utječu na provedbu predmetnih mjera.
Komisijina ocjena
(9)	Komisija je ocijenila izmijenjeni plan za oporavak i otpornost na temelju kriterija za ocjenjivanje iz članka 19. stavka 3. Uredbe (EU) 2021/241.
Načelo „ne nanosi bitnu štetu”
(10)	U skladu s člankom 19. stavkom 3. točkom (d) Uredbe (EU) 2021/241 i kriterijem 2.4. iz Priloga V. toj uredbi očekuje se da će se izmijenjenim planom za oporavak i otpornost osigurati da se nijednom mjerom za provedbu reformi i projekata ulaganja uključenom u taj plan za oporavak i otpornost ne nanosi bitna šteta okolišnim ciljevima (ocjena A) u smislu članka 17. Uredbe (EU) 2020/852 Europskog parlamenta i Vijeća (načelo „ne nanosi bitnu štetu”). 
(11)	Belgija je dostavila ocjenu primjene načela „ne nanosi bitnu štetu” za svako novo ulaganje kojim je zamijenjena mjera I-3.15 „Aplikacija SmartMove” u okviru komponente 3.2. Iz dostavljenih informacija vidljivo je da se očekuje da će se planom osigurati usklađenost s tim načelom. Druge izmjene mjera iz izvornog plana za oporavak i otpornost ne utječu na ocjenu načela „ne nanosi bitnu štetu”.
Doprinos ciljevima plana REPowerEU
(12)	U skladu s člankom 19. stavkom 3. točkom (da) Uredbe (EU) 2021/241 i kriterijem 2.12. iz Priloga V. toj uredbi očekuje se da će se poglavljem o planu REPowerEU u velikoj mjeri (ocjena A) doprinijeti energetskoj sigurnosti, diversifikaciji opskrbe energijom u Uniji, povećanju upotrebe energije iz obnovljivih izvora i energetskoj učinkovitosti, povećanju kapaciteta za skladištenje energije ili potrebnom smanjenju ovisnosti o fosilnim gorivima prije 2030. 
(13)	Izmijenjeni plan za oporavak i otpornost uključuje povećanje ambicioznosti ulaganja I-7.01. „Poboljšani program subvencija za energiju” Regije glavnog grada Bruxellesa, u okviru kojeg se ranjivim kućanstvima pruža potpora za energetski učinkovitu obnovu. Time se dodatno pridonosi cilju smanjenja ovisnosti o fosilnim gorivima.
Doprinos zelenoj tranziciji, uključujući bioraznolikost
(14)	U skladu s člankom 19. stavkom 3. točkom (e) Uredbe (EU) 2021/241 i kriterijem 2.5. iz Priloga V. toj uredbi, izmijenjeni plan za oporavak i otpornost sadržava mjere koje u velikoj mjeri (ocjena A) doprinose zelenoj tranziciji (uključujući bioraznolikost) ili svladavanju izazova koji iz nje proizlaze. Na mjere potpore klimatskim cijevima otpada 51 % ukupnih sredstava dodijeljenih u okviru plana za oporavak i otpornost i 87 % ukupnih procijenjenih troškova mjera iz poglavlja o planu REPowerEU, izračunano u skladu s metodom iz Priloga VI. Uredbi (EU) 2021/241. U skladu s člankom 17. Uredbe (EU) 2021/241 izmijenjeni plan za oporavak i otpornost usklađen je s informacijama koje su uključene u Nacionalni energetski i klimatski plan 2021. – 2030. 
(15)	Izmjena plana ne smanjuje bitno njegovu ambicioznost u pogledu zelene tranzicije. Povećanjem ambicioznosti ulaganja I-3.17 u električne autobuse dodatno se doprinosi klimatskim ciljevima, kao što je smanjenje emisija CO2. 
Doprinos digitalnoj tranziciji
(16)	U skladu s člankom 19. stavkom 3. točkom (f) Uredbe (EU) 2021/241 i kriterijem 2.6. iz Priloga V. toj uredbi izmijenjeni plan za oporavak i otpornost sadržava mjere kojima se u velikoj mjeri (ocjena A) doprinosi digitalnoj tranziciji ili svladavanju izazova koji iz toga proizlaze. Na mjere potpore digitalnim cijevima otpada iznos koji čini 26 % ukupnih sredstava dodijeljenih u okviru izmijenjenog plana za oporavak i otpornost, izračunan u skladu s metodom utvrđenom u Prilogu VII. toj uredbi. 
(17)	Izmjena plana ne utječe bitno na njegovu ambicioznost u pogledu digitalne tranzicije. Unatoč smanjenju zbog zamjene ulaganja I-3.15 „Aplikacija SmartMove”, izmijenjeni plan za oporavak i otpornost i dalje znatno doprinosi digitalnoj tranziciji, u okviru međusektorskog pristupa, podupiranjem kibernetičke sigurnosti, digitalizacije poduzeća i javne uprave te povezivosti, uključujući povezivost velike brzine. Pridonosi i digitalizaciji prometnog sektora, i to novim ulaganjima I-3.15a: „Aplikacija Floya” i I-3.15b: „Proširenje mreže kamera ANPR” Regije glavnog grada Bruxellesa, te povećanju digitalnih vještina radne snage, učenika i stanovništva u cjelini, uključujući ranjive skupine.
Drugi kriteriji za ocjenjivanje
(18)	Komisija smatra da izmjene koje je predložila Belgija ne utječu na pozitivnu ocjenu plana za oporavak i otpornost navedenu u Provedbenoj odluci Vijeća (ST 10161/21 INIT; ST 10161/21 ADD 1) od 13. srpnja 2021. o odobrenju ocjene plana za oporavak i otpornost Belgije u pogledu relevantnosti, djelotvornosti, učinkovitosti i koherentnosti plana za oporavak i otpornost s kriterijima za ocjenjivanje utvrđenima u članku 19. stavku 3. točkama (a), (b), (c), (db), (g), (h), (i), (j) i (k). Time se ne dovodi u pitanje Komisijina ocjena ključnih etapa 250. i 251. u okviru komponente revizije i kontrole iz Priloga.
Pozitivna ocjena
(19)	Nakon Komisijine pozitivne ocjene izmijenjenog plana za oporavak i otpornost i zaključka da je plan u zadovoljavajućoj mjeri usklađen s kriterijima za ocjenjivanje iz Uredbe (EU) 2021/241, u skladu s člankom 20. stavkom 2. i Prilogom V. toj uredbi, trebalo bi utvrditi reforme i projekte ulaganja potrebne za provedbu izmijenjenog plana, relevantne ključne etape, ciljne vrijednosti i pokazatelje te iznos koji Unija stavlja na raspolaganje za provedbu tog plana u obliku bespovratne financijske potpore.
Financijski doprinos
(20)	Procijenjeni ukupni troškovi izmijenjenog plana za oporavak i otpornost Belgije iznose 5 279 439 854 EUR. Budući da je iznos procijenjenih ukupnih troškova izmijenjenog plana za oporavak i otpornost veći od ažuriranog maksimalnog financijskog doprinosa raspoloživog za Belgiju, financijski doprinos utvrđen u skladu s člankom 20. stavkom 4. dodijeljen za izmijenjeni plan za oporavak i otpornost Belgije trebao bi biti jednak ukupnom iznosu maksimalnog financijskog doprinosa raspoloživog za izmijenjeni plan za oporavak i otpornost Belgije. Taj je iznos 4 523 383 959 EUR.
Zajmovi
(21)	Osim toga, Belgija je radi potpore reformama i ulaganjima zatražila potporu u obliku zajma u ukupnom iznosu od 244 200 000 EUR, od čega je 195 000 000 EUR namijenjeno za potporu reformama i ulaganjima iz poglavlja o planu REPowerEU, a 49 200 000 EUR za potporu drugim reformama i ulaganjima iz plana za oporavak i otpornost. Iznos procijenjenih ukupnih troškova plana za oporavak i otpornost veći je od ukupnog iznosa financijskog doprinosa koji je na raspolaganju Belgiji, uključujući poglavlje o planu REPowerEU i ažurirani maksimalni financijski doprinos za bespovratnu financijsku potporu, prihode od sustava trgovanja emisijama na temelju Direktive 2003/87/EZ Europskog parlamenta i Vijeća[footnoteRef:5] te sredstava iz pričuve za prilagodbu Brexitu. Maksimalni opseg zajma koji je zatražila Belgija iznosi manje od 6,8 % njezina bruto nacionalnog dohotka u 2019. u tekućim cijenama.  [5: 	Direktiva 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ (SL L 275, 25.10.2003., str. 32.). ] 

(22)	Provedbenu odluku Vijeća (ST 10161/21 INIT; ST 10161/21 ADD 1) od 13. srpnja 2021. o odobrenju ocjene plana za oporavak i otpornost Belgije trebalo bi stoga na odgovarajući način izmijeniti. Radi jasnoće Prilog toj provedbenoj odluci Vijeća trebalo bi u potpunosti zamijeniti,
DONIJELO JE OVU ODLUKU: 
Članak 1.
Provedbena odluka Vijeća od 13. srpnja 2021. o odobrenju ocjene plana za oporavak i otpornost Belgije mijenja se kako slijedi: 
1. Članak 1. zamjenjuje se sljedećim:
„Članak 1. 
Odobrenje ocjene plana za oporavak i otpornost 
Odobrava se ocjena izmijenjenog plana za oporavak i otpornost Belgije na temelju kriterija predviđenih u članku 19. stavku 3. Uredbe (EU) 2021/241. Reforme i projekti ulaganja u okviru plana za oporavak i otpornost, aranžmani i vremenski raspored za praćenje i provedbu plana za oporavak i otpornost, uključujući relevantne ključne etape i ciljne vrijednosti i dodatne ključne etape i ciljne vrijednosti povezane s isplatom zajma, relevantni pokazatelji ostvarenja predviđenih ključnih etapa i ciljnih vrijednosti te aranžmani za pružanje potpunog pristupa osnovnim relevantnim podacima Komisiji utvrđeni su u Prilogu ovoj Odluci.
2. U članku 2.a stavak 1. zamjenjuje se sljedećim:
„1. Unija Belgiji stavlja na raspolaganje zajam u maksimalnom iznosu od 244 200 000 EUR.”;
3. Prilog se zamjenjuje tekstom u Prilogu ovoj Odluci.
Članak 2. 
Adresat
Ova je Odluka upućena Kraljevini Belgiji.
Sastavljeno u Bruxellesu
	Za Vijeće
	Predsjednik


HR	2		HR
image1.emf
   

 EUROPSKA   KOMISIJA   

Bruxelles, 20.11.2024.   COM(2024) 555 final   2024/0308 (NLE)     Prijedlog   PROVEDBENE ODLUKE VIJEĆA   o izmjeni Provedbene odluke (EU) (ST 10161/21 INIT; ST 10161/21 ADD 1) od  13.   srpnja   2021. o odobrenju ocjene plana za oporavak i otpornost Belgije   {SWD(2024)   274   final}  


